Dritëro Agolli

thumb|Dritëro Agolli Dritëro Agolli poet, prozator dhe publicist, që nga vitin 1973 kryetar i Lidhjes së Shkrimtarëve dhe të Artistëve të Shqipërisë. Lindi më 13 tetor 1931 në Menkulas të Devollit. Mësimet e para i mori në fshat, kurse të mesmet në Gjirokastër. Pasi kreu jashtë shtetit në Bashkimin Sovjetik, në Leningrad (Shën Peterburg) studimet e larta për gazetari, punoi një kohë të gjatë në redaksinë e gazetës "Zëri i Popullit". Rrugën letrare e nisi me vjersha, të cilat i botoi që kur ishte nxënës gjimnazi.

Për nga gjinitë, krijimtaria e Dritëro Agollit është e larmishme. Në vjershat dhe poemat e Dritëro Agollit gjejnë shprehje mendimet dhe ndjenjat e njeriut të ri, patriotizmi dhe besnikëria ndaj idealeve revolucionare, cilësitë e tij morale në jetë dhe në punë (Devon, Devoll, Poemë malore, Hapat e mia në asfalt etj.). Vepra e tij poetike më e shquar është Nënë Shqipëri (1975), ku krijohet figura e Atdheut me traditat heroike, me vështirësitë e shumta që ndeshi në rrugën e vet dhe me vendosmërinë për të përballuar çdo pengesë e armik. Në poemën Baballarët theksohet rëndësia e veçantë e vijimësisë së traditave revolucionare në jetën e shoqërisë. Në një sërë vjershash dhe poemash Dritëro Agolli pasqyron frymën heroike të periudhës së Luftës ANÇ (Poema e udhës, Poemë për babanë dhe për vete etj.).

Në prozë bëri emër sidomos romani Komisari Memo (1969), në të cilin pasqyrohet roli i madh edukues dhe drejtues në vitet e Luftës ANÇ. Nga ngjarjet e kësaj periudhe e merr subjektin edhe romani Njeriu me top (1975), që flet për ndikimin e luftës çlirimtare në mentalitetin e njerëzve. Dritëro Agolli ka botuar edhe mjaft tregime e novela nga jeta e sotme. Ndër krijimet satirike romani Shkëlqimi dhe rënia e shokut Zylo (1973) vë në lojë konformizmin, servilizmin dhe vanitetin si shfaqje të huaja për njeriun e ri.

Tituj të veprave

 * Në rrugë dolla,
 * Hapat e mia në asfat,
 * Zhurma e erërave të dikurshme,
 * Shtigje malesh dhe trotuare,
 * Mesditë,
 * Nënë Shqipëri, poemë,
 * Fjala gdhend gurin,
 * Komisari Memo, roman,
 * Njeriu me top, roman,
 * Shkëlqimi dhe rënia e shokut Zylo, roman
 * Trëndafili në gotë, roman,
 * Fytyra e dytë, dramë
 * Mosha e bardhë, dramë
 * Udhëtoj i menduar,
 * Njeriu i mirë, tregime
 * Kalorësi lakuriq , roman

Lidhe të jashtme

 * Intervistë e lirë e Dritëro Agollit dhënë BBC Shqip - .ram në internet, prill 2007

Dritëro Agolli Dritëro Agolli Dritëro Agolli Dritëro Agolli Dritëro Agolli Dritëro Agolli Dritëro Agolli Dritëro Agolli Dritëro Agolli Dritëro Agolli Dritëro Agolli Dritëro Agolli